പ്രേക്ഷകരെ ചിരിപ്പിച്ചും ഒന്ന് ചിന്തിപ്പിച്ചും ജാനേമന് ടീം, പുതിയ പോസ്റ്റര് ചര്ച്ചയാവുന്നു മലയാളത്തിലെ യുവ താരനിര അണി നിരക്കുന്ന സമ്ബൂര്ണ്ണ കോമഡി എന്റര്ടെയ്നര് ചിത്രമായ ജാനേമന്നിന്റെ പുതിയ പോസ്റ്റര് പുറത്ത്. പ്രേക്ഷകരെ ചിരിപ്പിക്കുകയും ചിന്തിപ്പിക്കുകയും ചെയ്യുന്ന പോസ്റ്ററാണ് പുറത്ത് വിട്ടിരിക്കുന്നത്. പോസ്റ്റര് ഇതിനോടകം തന്നെ വൈറലായിട്ടുണ്ട്. മലയാളി പ്രേക്ഷകരുടെ പ്രിയപ്പെട്ട താരങ്ങളായ ലാല്, അര്ജുന് അശോകന്, ബാലു വര്ഗീസ്, ഗണപതി, ബേസില് ജോസഫ്, സിദ്ധാര്ഥ് മേനോന്, അഭിരാം രാധാകൃഷ്ണന്, റിയ സൈറ, ഗംഗ മീര, സജിന് ഗോപു, ചെമ്ബില് അശോകന് എന്നിവരാണ് പ്രധാന വേഷത്തില് എത്തുന്നത്. ഇവരെ കൂടാതെ ധാരാളം പുതുമുഖങ്ങളും ഈ സിനിമയിലൂടെ മലയാള സിനിമാ ലോകത്തേക്ക് കാലെടുത്തു വക്കുന്നുണ്ട്. കോമഡിക്ക് പ്രാധാന്യം കൊടുത്ത് കൊണ്ടുള്ള ഈ ഫാമിലി എന്്റര്ടെയ്നര് സംവിധാനം ചെയ്തിരിക്കുന്നത് ചിദംബരം ആണ്. വിഷ്ണു തണ്ടാശേരി ആണ് ഛായാഗ്രഹണം നിര്വഹിച്ചിരിക്കുന്നത്. വികൃതി എന്ന സിനിമക്ക് ശേഷം Cheers Entertainmentsന്റെ ബാനറില് ലക്ഷ്മി വാര്യര്, ഗണേഷ് മേനോന്, സജിത്ത് കൂക്കള്, ഷോണ് ആന്്റണി എന്നിവര് ചേര്ന്ന് ആണ് സിനിമാ നിര്മ്മിക്കുന്നത്. സഹനിര്മ്മാതക്കള് സലാം കുഴിയില്, ജോണ് P എബ്രഹാം. സഹ രചന സപ്നേഷ് വരച്ചല്, ഗണപതി. സംഗീതം ബിജിബാല്, എഡിറ്റര് കിരണ്ദാസ്, കോസ്റ്റ്യും മാഷര് ഹംസം, കലാസംവിധാനം വിനേഷ് ബംഗ്ലാന്, മേക്കപ്പ് ആര്ജി വയനാടന്, സ്റ്റില് വിവി ചാര്ലി, പ്രൊഡക്ഷന് കണ്ട്രോളര് പി.കെ ജിനു, സൗണ്ട് മിക്സ് എംആര് രാജാകൃഷ്ണന്, സൗണ്ട് ഡിസൈന് വിക്കി, കിഷന്സപ്താ റെക്കോര്ഡ്സ്, വിഎഫ്എക്സ് കൊക്കനട്ട് ബഞ്ച്, പി.ആര്.ഒ ആതിര ദില്ജിത്ത്, ഓണ്ലൈന് മാര്ക്കറ്റിങ് പി.ആര് വൈശാഖ് സി വടക്കേവീട് എന്നിവരാണ്. കൈരളി ഓണ്ലൈന് വാര്ത്തകള് വാട്സ്ആപ്ഗ്രൂപ്പിലും ലഭ്യമാണ്. വാട്സ്ആപ് ഗ്രൂപ്പില് അംഗമാകാന് ഈ ലിങ്കില് ക്ലിക്ക് ചെയ്യുക.